Tupolev Tu-124

Tu-124 (pagal NATO kodifikaciją Cookpot) – XX a. septintojo dešimtmečio pradžioje Sovietų Sąjungoje sukurtas keleivinis vidutinių nuotolių siaurafiuzeliažis avialaineris. Didele dalimi tai buvo sumažinta ir modernizuota pirmojo sovietinio reaktyvinio keleivinio lėktuvo Tu-104 kopija. Abu modeliai buvo panašūs ir išoriškai, ir savo techninėmis charakteristikomis. Tu-124 pakako trumpesnio ir prastesnio tūpimo tako (2000 m., palyginus su Tu-104 reikalingu 3000 m.). Lėktuvas turėjo vietiniuose maršrutuose pakeisti senstančius Li-2 ir Il-14. Kuriant orlaivį buvo planuojama, kad juo bus aptarnaujami apie valandos trukmės skrydžiai iš Maskvos. Dėl konstrukcinių trūkumų Tu-124 gamyba buvo nutraukta 1965 m., o iki 1970 m. buvo nutraukta jo civilinė eksploatacija. Jį pakeitė modernesnis, didesnis ir didesnį komfortą keleiviams užtikrinęs Tu-134. Techniniai duomenys Tu-124 – turboventiliatorinis dvimotoris žemasparnis monoplanas su strėliniu sparnu ir ties sparno tvirtinimu montuojamais varikliais. Ekipažas: 3-4 (du pilotai, šturmanas, borto inžinierius) Keleiviai:: 56 Ilgis: 30,58 m Aukštis: 8,08 m Sparno: mojis: 25,55 m plotas: 119 m² Masė: tuščio: 22,5 t pakrauto: 30 t maksimali kilimo: 38 t Didžiausias greitis: 907 km/h Skrydžio nuotolis: 2 100 km Skrydžio lubos: 11 600 m Keleivių skaičius: 56 Ekipažas: 7 žm. (4 pilotai, 3 stiuardesės) Eksploatacija 1960–1965 m. Charkovo aviacijos gamykloje buvo pastatyti 165 Tu-124 modelio lėktuvai. Didžiausias jų operatorius buvo SSRS valstybinė aviakompanja Aeroflot, šiuos lėktuvus eksploatavo tuometinės Čekoslovakijos (ČSA), VDR (lėktuvai priklausė karinėms oro pajėgoms, tačiau juos eksploatavo valstybinė aviakompanija Interflug) bei Irako (Iraqi Airways) aviakompanijos. Karinės modifikacijos Tu-124 buvo įsigijusios Čekoslovakijos, Indijos, Irako, Kinijos, Rytų Vokietijos KOP. Šis lėktuvas nepasirodė esąs geresnis už Tu-104, tad nuo 1965 m. nebegamintas. Abiejų šių lėktuvų eksploatacija nutraukta beveik kartu, 1980 m., tačiau SSRS karinėse oro pajėgose jie naudot iki 1983 m., o Kinijos karinėse oro pajėgose – iki 1990 m. Papildoma informacija Tai buvo pirmasis SSRS ir vienas pirmųjų pasaulyje (po Douglas DC-8-40 su varikliais „RR Conway“ ir Boeing 707-120B su „PW JT3D“) lėktuvas su turboventiliatoriniais varikliais. Avarijose sudužo 17 šio tipo lėktuvų (11 proc. nuo pagamintų), jose žuvo 633 žmonės. Šiam lėktuvui priklauso liūdnas tarybinės aviacijos rekordas – po avarijų gyvais liko 2 proc. skridusių keleivių (pvz., Tu-104 šis rodiklis buvo 15 proc.). 1963 m. rugpjūčio 21 d. Tu-124, skridęs maršrutu Talinas-Maskva dėl sugedusios važiuoklės turėjo nusileisti Pulkovo oro uoste Leningrade, tačiau pasibaigus degalams nutūpė į Nevos upę pačiame miesto centre. Visi keleiviai liko gyvi. 1973 m. gruodžio 16 d. Karačarovo kaime (Volokolamsko rajone, prie Maskvos) sudužo Aeroflot reisu 2022, iš Vilniaus į Maskvą skridęs Lietuvos civilinės aviacijos valdybos lėktuvas Tu-124 (borto Nr. 45061, lėktuvo vadas Stepanas Boiko, antrasis pilotas Eugenijus Karnila, šturmanas Juozas Časas, borto inžinierius Junusas Šamajevas). Žuvo 6 ekipažo nariai ir 45 keleiviai, tarp jų keturi žymiausi Lietuvos pediatrai: doc. Petras Baublys, Vilniaus universiteto Vaikų ligų katedros vedėja prof. Liudmila Steponaitienė, doc. Raimondas Lučinskas ir Sveikatos apsaugos ministerijos vyriausioji pediatrė Ona Surplienė.. Šaltiniai Nuorodos Tu-124 nusileidimas į Nevos upę Gydytojų lėktuvo katastrofa Tu-124 nusileidimas (video).